Kita punika sabên-sabên mêsthi inggih rêmên dhatêng barang kadonyan, rêmên sugih lan dados luhur, punapa malih mêsthi ugi angangkah dhatêng pakurmatan, dening rêmên nampèni pangaji-ajining liyan, mila manawi kita nêdya ambucal kamelikan utawi pêpenginan kêdah saking sakêdhik, sasêlot-sêlotipun lami-lami rak inggih sagêd ical. Ing kawruh Th. sampun mratelakakên patrap kita nyinau kawruh ingkang suci, kêdah saking sakêdhik, amiwiti samukawis ingkang gampil-gampil kalihan anglampahi kuwajiban ingkang limrah ing